google/wiki40b huggingface dataset:
Arthur Berg

Liv og arbeid

Arthur Berg tok artium i 1934. Han ble etter en periode som ateist kristen etter å ha møtt vekkelsespredikanten Ernst Hallen i Kristiansand.
Berg avbrøt studiene ved Menighetsfakultetet i Oslo grunnet det pasifistiske synet som rådet blant samtidens studenter. Han tok befalsskolen og ble uteksaminert som sersjant 8. april 1940. Teologistudiet ble fullført i 1941. 
Berg tok aktivt del i forsvaret av Norge under kampene i 1940 og under frigjøringen av Finnmark i 1944–1945. I 1944 måtte han selv flykte til Sverige hvor han ble ordinert til feltprest for de norske styrkene.  
I etterkrigsårene ble han forkynner og senere redaktør i Norges Samemisjon før han i 1955 ble sjefredaktør i avisen Dagen i Bergen. 
Berg var redaktør for Dagen i 30 år til han i 1985 gikk av for aldersgrensen. Den kristne avisen ble under Berg preget av en sterk kampprofil mot avkristningen av landet og til forsvar for bibelsk kristentro. Berg var overbevist om at ateismen ikke kunne stå seg mot bibeltro kristendom.
Berg ble også aktiv abortmotstander og en støttespiller for biskop Per Lønning som i 1975 gikk av i protest mot innføringen av fri abort. Senere forsvarte Berg sokneprest Børre Knudsen og Strandebarm Prosti under ledelse av sokneprest Per Kørner.
Berg var engasjert i kampen mot medlemskap i EEC (senere EF og EU). Han var på 1970-tallet en av grunnleggerne av Folkebevegelsen mot EEC. Motstanden var ifølge Svein Brurås begrunnet i forsvar av Norges frihet og selvstendighet. Senere benyttet han også bibeltolkning og mente EU representerte antikrist, som beskrevet i Johannes' åpenbaring.   Dette kom tydelig til uttrykk i på starten av 1990-tallet i forkant av den andre folkeavstemningen i 1994.
Berg kjempet for staten Israel og sionismen. Han forsvarte Israel gjennom mange lederartikler i Dagen og utgav også ei bok kalt Med Israel i kamp for fred (1979). 
Arthur Berg var far til journalist og forretningsmann Bjarne Berg.
Forsøk (juridisk begrep)

Forsøk er i juridisk forstand en handling som dersom den ble fullbyrdet ville oppfylle gjerningsbeskrivelsen i et straffebud. For at en handling skal kunne karakteriseres som et forsøk, må gjerningspersonen ha forsett om å fullbyrde handlingen. Et eksempel på forsøk er den som skyter mot en person vitende om at dersom han treffer, vil personen bli drept. Når han bommer, er handlingen et forsøk.
Noen handlinger vil omfattes av forsøksbegrepet selv om de rent faktisk ikke under noen omstendighet kunne ført til en fullbyrdet overtredelse av et straffebud. En kan tenke seg at gjerningspersonen gir en annen en dose av et stoff i den tro at det er dødelig, mens stoffet i virkeligheten er ufarlig, eller at en skyter mot det en tror er et menneske, men som viser seg å være en stubbe. Dette kalles et utjenlig forsøk, henholdsvis forsøk med utjenlig middel og forsøk mot utjenlig objekt.
Forsøk grenser nedad mot forberedelse, slik som planlegging, innkjøp av utstyr osv.
Straffbarheten av forsøk varierer mellom ulike land. I Norge er lovens hovedregel at «[s]trafbart Forsøg foreligger, naar en Forbrydelse ei er fuldbyrdet, men der er foretaget Handling, hvorved dens Udførelse tilsigtedes påbegynt». I dette ligger bl.a. et krav om at den fullbyrdede lovovertredelse må være av en viss alvorlighet (en forbrytelse), og at utjenlig forsøk er straffbart. Forsøk skal etter norsk rett straffes mildere enn den fullbyrdede overtredelse. I svensk rett er det ikke generell regel om straff for forsøk, det må være angitt i det enkelte straffebud om også forsøk skal være straffbart. Utjenlig forsøk er ikke straffbart i Sverige. I Danmark er regelen at alle handlinger «som sigter til at fremme eller bevirke udførelsen af en forbrydelse» straffes som forsøk. Begrepet har der en videre betydning enn i norsk juridisk terminologi, ved at det også omfatter forberedelseshandlinger, og det er ikke et krav at forsøk skal straffes mildere enn fullbyrdet forbrytelse.
Trykkefrihet

Trykkefrihet er en del av ytringsfriheten og innebærer rett til å trykke og spre informasjon og oppfatninger fritt. Trykkefrihet er en av demokratiets grunnleggende egenskaper. Hver innbygger i en stat hvor trykkefrihet råder har rett til å spre sine oppfatninger i pressen så lenge de ikke bryter mot noen annen lov der innholdet begrenser trykkefriheten. Trykkefriheten får likevel ifølge de demokratiske prinsippene ikke innskrenkes mer enn hva som kreves for å beskytte andre rettigheter.
3. mai hvert år feires den Internasjonale dagen for pressefrihet, innstiftet av FN.
Ypsilanti

Geografi

Ifølge United States Census Bureau er byens areal 11,7 km², hvorav 11,4 km² består av land og 0,3 km² består av vann. Elven Huron renner gjennom både Ypsilanti og Ypsilanti Charter Township. Ypsilanti ligger i den vestre delen av Detroit-området. Forstadsutbygging mellom Ypsilanti og Ann Arbor via Washtenaw Avenue og Packard Road har pågått siden slutten av 60-tallet
Malvar

Malvar (Bayan ng Malvar) er en kommune i Filippinene. Kommunen ligger på øya Luzon og tilhører provinsen Batangas. Folkemengden var på 56 270 innbyggere i 2015.
Malvar er inndelt i 15 barangayer.
Drongoer

Biologi

Drongoene er mellomstore sangfugler som blir omkring 18–70 cm lange, inkludert sine karakteristiske gaffelformede stjerter. De er i hovedsak knyttet til skog i tropiske og subtropiske regioner. Fjærdrakten er hovedsakelig skinnende eller glinsende sort, av og til med fjærkrone eller forlengende hodefjær.
Balls to the Wall

Side 1

Balls to the Wall – 5:50

London Leatherboys – 3:57

Fight It Back – 3:30

Head over Heels – 4:19

Losing More Than You've Ever Had – 5:04

Side 2

Love Child – 3:35

Turn Me On – 5:12

Losers and Winners – 4:19

Guardian of the Night – 4:25

Winter Dreams – 4:45
Egersund kulturhus

Egersund kulturhus er et kulturhus som ligger i Egersund. Bygget er fra 1959 da det ble tatt i bruk som kino med 380 sitteplasser. Etter at det ble ombygd med enda en kinosal i 1993–1994 ble bygget gitt navnet Egersund kulturhus.
Hitoshi Tomishima

Karriere

Hitoshi Tomishima startet sin profesjonelle karriere i Yokohama Flügels i 1986. Han har også spilt for Fukuoka Blux.
Grunnkretser i Trondheim kommune

Grunnkretser i Trondheim kommune er delområder og grunnkretser som seksjonerer Trondheim kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Golofa paradoxus

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er kjent fra Colombia.
Barskogmåler

Utseende

En middelsstor (vingespenn 27 – 40 mm), slank måler, vingene er ikke flikete. Den forekommer i to fargevarianter, enten grønnlig eller teglrød. Antennene er trådformede hos hunnen, fjærformede hos hannen. Forvingen har to lyse tverrbånd, området mellom disse er litt mørkere enn resten av vingen. Bakvingen har bare ett tverrbånd. Larven er brun, med en lys lengdestripe øverst på sidene. Den er middels kraftig og har noen kvaster av korte hår.

Levevis

Denne arten lever i barskog. Larvene spiser på furu, gran og andre bartrær. De voksne sommerfuglene flyr mest i juni – juli.

Utbredelse

Arten lever i Europa. I Norge forekommer den over det meste av landet nord til Troms.
Sonklarbreen

Sonklarbreen er en isbre på Spitsbergen på Svalbard. Den ligger på Olav V Land, og munner ut nord i Ginevrabotnen. Breen danner her en 10 kilometer bred isfront.
Breen er oppkalt etter den østerrikske offiseren og geografen Karl Albrecht Sonklar (1816-1885).
Hengedal

En hengedal eller hengende dal er en dal som slutter mot en dypere dal på dennes ene side.
En hengedal har ofte blitt skapt av at en mindre isbre har flytt ut i en større. Den større isbreen har skapt en U-dal som den hengende dalen munner ut i og da begge isbreens overflate fra begynnelsen hadde samme høyde, ser det ut som om den mindre dalen "henger" over hoveddalen. Dersom en hardere bergart ligger over en løsere, vil forskjellen i høyde mellom dalbunnen i den hengende dalen og hovedalen øke med tiden. Ofte dannes fosser i eller nær den hengende dalens munning.
Abu Dhabis Grand Prix

Abu Dhabis Grand Prix er et Formel 1-løp er blitt arrangert på Yas Marina Circuit i Abu Dhabi siden 2009. Det første løpet fant sted 1. november 2009, og med løpsstart kl. 17.00 lokal tid var dette det første F1-løpet som ble startet i dagslys og avsluttet i flombelysning etter mørkets frambrudd.
Arnmødlingene

Arnmødlingene eller Arnungene («ørnungene») var en norsk stormannsætt. Ættens hovedsete ble regnet for å være Giske på Sunnmøre. Ellers eide ættens medlemmer de store godsene Austråt og Bjarkøy. 
Ifølge gamle genealogier var slektens stamfar en Finnvid «den funne», som skulle ha fått sitt tilnavn fordi han var funnet i et ørnerede, der han lå innsvøpt i silke. Hans sønnesønn skal ha vært en Arnmod jarl, som ga ætten navnet «arnmødlingene». Hans sønn Arne, som omtales som den første eieren av Giske, levde på Olav den helliges tid og var dennes venn og lendmann. Også Arnes sønner, Kalv, Finn, Torberg og Arne spilte en fremtredende rolle i den samme tidens historie. Fra de to sistnevnte stammer de to hovedgrenene av slekten, Giske- og Bjarkøy-ætten. 
Flere av ættens medlemmer ble kongelig gift. Finn Arnessons datter Ingebjørg ble gift med kong Malcolm III av Skottland, og ble mor til kong Duncan II av Skottland. Torberg Arnessons datter Tora ble gift med, eller ble frillen til, Harald Hardråde, og mor til kongene Magnus II Haraldsson og Olav Kyrre.
Euparixoides

Utseende

Små (ca. 4 millimeter), avlange, mørkt rødbrune gjødselbiller. Kroppsomrisset er tydelig innskåret mellom pronotum og dekkvingene. Hodet er bredt og skovlformet, har to litt framstående hjørner og er litt innbuktet mellom disse. Pronotum er bredt, tydelig bredere enn dekkvingene, med avsatte sidekanter og markerte bakhjørner, bak disse sterkt rundet tilsmalnet, bakkanten nesten halvsirkelformet. Denne slekten har forholdsvis slanke bein, ikke kraftige gravebein som mange andre gjødselbiller. Dekkvingene har markerte punktrader (lengdefurer) og er litt utvidete bakover (litt pæreformede), med rader av fine børster.

Levevis

Ingenting er kjent med sikkerhet om biologien til disse billene, men de antas å leve sammen med maur.

Utbredelse

Slekten er utbredt i Mellom- og Sør-Amerika, fra Honduras i nord sør til Brasil.
Karahavet

Karahavet (russisk: Ка́рское мо́ре «Karskoje more») er en del av Nordishavet nord for Sibir, mellom øygruppene Novaja Semlja, Frans Josefs land og Severnaja Semlja. Havet avgrenses mot Barentshavet i vest langs ei linje mellom nordøstspissen av Novaja Semlja og det østligste punktet på Frans Josefs land. Herfra trekkes grensa mot sjølve Nordishavet langs ei linje til nordspissen av Severnaja Semlja. Karahavet er forbundet med Barentshavet og Laptevhavet lenger øst gjennom de delvis isfrie sundene Karastredet og Vilkitskijstredet.
Havet er rundt 1450 km langt og 970 km bredt, har et areal på ca. 880 000 km² og en gjennomsnittsdybde på 110 m. Karahavet mottar en stor mengde ferskvann fra elvene Ob, Jenisej, Pjasina og Tajmyra, noe som gjør at saltinnholdet i havet er varierende. Hovedhavnene i Karahavet er Novyj Port og Dickson. Havet er et viktig fiskeområde, selv om det kun er isfritt to måneder av året. Det finnes store forekomster av råolje og gass i Karahavet, blant annet Kharasaveyskoefeltet. Det er også bekymringer over nivåene til det radioaktive avfallet som russerne har dumpet i havet, og virkningene som dette kan ha på det marine miljøet.
TenåringsTreff

TenåringsTreff (TT) er Norges KFUK-KFUMs årlige ungdomsfestival.
TT er Norges KFUK-KFUMs hovedsatsing på ungdomsarrangement, og har siden 1960 vært arrangert på forskjellige steder i Norge. Målet er at ungdom i alderen 13–19 år skal få med seg det beste organisasjonen har å by på av kristent fellesskap, seminarer og aktiviteter.
Junior-EM i skiskyting 2019

Norges tropp

Den 25. februar tok Norges Skiskytterforbund ut sju kvinner og sju menn til mesterskapet.
Tennis under Middelhavslekene 1979

Tennis under Middelhavslekene 1979. Tennis var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var femte gangen som tennis var med på programmet under Middelhavslekene. Det var single- og doubleturneringer for både menn og kvinner. Jugoslavia ble beste nasjon med to gullmedaljer foran Spania og Italia med en hver.
Vektor (matematikk)

Matematiske og fysiske størrelser

I matematikk og fysikk er mange parametre og elementer definert med både størrelse og en retning i rommet.  For eksempel kan hastigheten til et objekt være 60 kilometer i timen i retning rett nordover.  Slike elementer sies å være vektorielle, det vil si at de kan være representerte ved en geometrisk vektor.  Lengden av vektoren representerer da størrelsen til elementet. 
I fysikk kan en også definere en tilstandsvektor som beskriver en mulig tilstand for systemet en studerer.  Vektoren er sammensatt av koordinater eller komponenter i et tilstandsrom eller faserom.  For eksempel kan et enkelt termodynamisk system  karakteriseres ved en tilstandsvektor (p,T), der koordinatene er trykket p og temperaturen T til systemet.

Elementer i vektorrom

Et vektorrom er en samling av elementer med egenskaper som formaliserer og generaliserer egenskapene til geometriske vektorer.  Også vektorer brukt i fysikk kan karakteriseres som elementer i et vektorrom.
Et vektorrom formaliserer kun egenskapene for addisjon og skalarmultiplikasjon av geometriske vektorer.  I et vektorrom trenger ikke vektorene være definert med en lengde, og en har heller ikke definert et vinkelbegrep.  Strukturen i vektorrommet kan utvides til å omfatte definisjonen av lengde og kalles da for et normert vektorrom.  I et indreproduktrom kan en også si å ha en formalisering av et vinkelbegrep.
Naval Station Newport

Naval Station Newport er en marinebase for den amerikanske marinen som ligger i byene Newport og Middletown i Rhode Island. På basen ligger også Naval War College og Naval Justice School.
Homicide: Drapsavsnittet

Produksjon

Opptakene ble gjort med håndholdt kamera i og rundt Baltimore. Serien var blant pionerene i bruk av populærmusikk over montasjesekvenser. Barry Levinson, som selv er fra byen, var sjefsprodusent og regisserte dessuten et par episoder. Blant andre filmregissører som har instruert Homicide er Kathryn Bigelow, Stephen Gyllenhaal, John McNaughton og Ted Demme.
Dösjebro

Dösjebro er et tettsted i Kävlinge kommune i Skåne län i Sverige. I 2010 hadde tettstedet 858 innbyggere.
100Tusenting

100Tusenting er en musikk-EP med Podium, utgitt i 2003.
Horace Pippin

Liv

Horace Pippin Han var født i en fattig familie og vokste opp i brytningstiden etter avskaffelsen av slaveriet, der fargede ble betraktet med skepsis når det gjaldt evner. Familien flyttet til Goshen i delstaten New York i 1891. Han forlot skolegangen i 1903 for å forsørge moren som da var blitt enke. Han fikk arbeide som bærer. Han var allerede som tiåring så smått i gang med å male bilder med bibelske temaer.
Moren døde i 1911, og han flyttet til Paterson, New Jersey. Der arbeidet han dels som støperiarbeider og des i pakkeri. Han meldte seg frivillig til militæret i 1917 og ble sendt som infanterist til Frankrike. Et tysk skudd ødela den høyre skulderen, slik at den ble ubevegelig for resten av livet. Han sa selv om krigen:«I did not care what or where I went at. I asked God to help me, and he did so. And that is the way I came through that terrible and Hellish place. For the whole entire battlfield was hell, so it was no place for any human being to be» (Jeg brydde meg ikke om hvor og hva jeg skulle. Jeg ba Gud om hjelp, og den fikk jeg. Og det var slik jeg kom meg gjennom det helvetesstedet. For hele slagmarken var et helvete og ikke noe sted for noe menneskelig vesen å være.) Fra krigen kom han hjem med en skissebok som regnes som hans tidligste verker som fortsatt finnes.
Han giftet seg i 1920 med enken Jenny Wade, som hadde en sønn. Hun åpnet vaskeri, og de klarte å leve av det hun tjente sammen med hans krigspensjon.
Han tok opp malingen for alvor i 1928 og ble en av de mere kjente naivistene. Han blir ofte sammenlignet med Henri Rousseau (1844 – 1910). Han utviklet en egen maleteknikk, der den venstre hånden førte den kraftløse høyre som holdt penselen.

Horace Pippin døde 6. juli 1946 i West Chester, Pennsylvania av et slaganfall mens han sov.
Clara Thue Ebbell

Arkivet

Arkivet etter Clara Thue Ebbell befinner seg på Aust-Agder museum og arkiv i Arendal. Arkivet omfatter bl.a. flere av hennes manuskripter, korrespondanse, notater og en egen Julebok med oversikt over julehilsner og julegaver. I arkivet finnes det også arkivmateriale fra hennes mann, Bendix Ebbell.
SEV

Elfelagið Streymoy-Eysturoy-Vágar (SEV) er et interkommunalt kraftselskap på Færøyene. De fleste kommunene på Streymoy, Eysturoy og Vágar var med på å stifte SEV i Vestmanna den 1. oktober 1946, og etter hvert har SEV vokst seg til å ha alle færøyske kommuner som medlemmer samt å være en av Færøyenes største arbeidsplasser.
Mans arbeiderparti

Historie

Mans arbeiderparti ble grunnlagt i 1918 og ble det da det første organiserte politiske partiet på Man. Partiet oppsto på grunn av det høye nivået av indirekte skatt som andel av regjeringen på Mans inntekter. Grunnleggerne av partiet mente denne var urettferdig for de svakeste i samfunnet.
Mellom 1919, da partiet hadde kandidater i hver eneste valgkrets på Man, unntatt en, og 1946 da partiet vant mellom fire og syv plasser House of Key. I 1946 hadde partiet store håp om å gjenta og etterligne det britiske arbeiderpartiets braksuksess i Storbritannias parlamentsvalg i 1945 og gikk til valg på et håndfast sosialistisk partiprogram. Partiet gikk etter hvert eneste sete i House of Keys, unntatt Talsmannens sete, men vant likevel bare to plasser. I løpet av 1950-tallet og 1960-tallet kom partiet tilbake i bare begrenset grad, og klarte aldri å komme seg tilbake på det nivå av representasjon som det hadde før 1946. En grunn til dette er at Man ikke er dominert av politiske partier, men av valg på enkeltpersoner.
I valget i 2001 fikk Mans arbeiderparti den høyeste prosentandelen av stemmene (17.3 %) og to av dets tre kandidater vant seter. Uavhengige kandidater vant det meste av stemmene og seter i valget, og den politiske pressgruppen, Allianse for progressiv regjering (Alliance for Progressive Government) vant flere seter (tre), til tross for at de fikk en mindre andel av stemmene (14.6 %).
Apalimnodes

Utseende

Ancylonotini er middelsstore trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker.

Utbredelse

Arten lever på Madagaskar.
Grenseloven

Grensepassering

Siden Norge også er part i Schengen-samarbeidet, regulerer grenseloven passering av riksgrensen i samsvar med dette avtaleverket. Indre Schengen-grenser kan passeres hvor som helst, mens ytre Schengen-grenser må passeres over fastsatte grenseoverganger innenfor fastsatte åpningstider. 
Dersom det foreligger en alvorlig trussel mot offentlig orden eller indre sikkerhet kan myndighetene beslutte å innføre grensekontroll midlertidig på hele eller deler av de indre Schengen-grensene. I så tilfelle må indre Schengen-grenser passeres over fastsatte grenseoverganger.
Lesothos sentralbank

Lesothos sentralbank (eng: Central Bank of Lesotho, Sesotho: Banka e Kholo ea Lesotho) er sentralbanken i Lesotho. 
Hovedkontoret ligger i Lesothos hovedstad Maseru, det jobber ca. 200 personer her, i tillegg til ledelsen.

Historie

Sentralbanken ble etablert i 1978, under navnet Lesotho Monetary Authority, og startet driften 2. januar 1980. Allerede i 1982 kom den lovendringen som ga banken sitt nåværende navn; Central bank of Lesotho, og den ble samtidig tillagt flere funksjoner enn den hadde i starten. 
I 2000 trådte den nye sentralbankloven i kraft, som ga sentralbanken betydelig større grad av uavhengighet. Samtidig definerer loven sentralbankens primære styringsmål, som er prisstabilitet.

Organisasjon

Sentralbanken ledes av en sentralbanksjef (governor), som har med seg to visesentralbanksjefer. Sentralbanksjefen og visesentralbanksjefene utnevnes av kongen, etter råd fra landets statsminister. Sentralbanksjefen er samtidig administrerende direktør og styreformann. Resten av styremedlemmene utnevnes av landets finansminister. 
Sentralbanksjef pr juli 2018 er Dr. Retšelišitšoe Matlanyane.
Ceutas flagg

Ceutas flagg vitner om at denne spanske eksklaven opprinnelig var en portugisisk by. Flaggduken er delt i svart og hvitt på samme måte som Lisboas flagg og har en variant av Portugals riksvåpen i midten. Ceuta ble erobret av portugiserne på begynnelsen av 1400-tallet, men byen ble beholdt av Spania da Portugal brøt ut av unionen og ble selvstendig i 1640. 
Ceutas flagg kan også benyttes uten våpenskjold. Det ble sist fastsatt ved lov av 13. mars 1995.
Norgesmesterskapet for brassband

Norgesmesterskapet for brassband arrangeres i Grieghallen i Bergen hvert år. Mesterskapet er åpent for alle amatørkorps med brassbandbesetning som er medlem av Norges Musikkorps Forbund. I 2010 deltok rekordhøye 75 korps og nærmere 2500 musikanter, fordelt på seks divisjoner etter nivå. Hvilken divisjon et korps stiller i, avgjøres etter resultater i tidligere mesterskap, alternativt etter kvalifiseringsspilling. I elitedivisjonen deltar ti korps. Annethvert år deles det ut kongepokal til vinneren av elitedivisjonen. Norges Musikkorps Forbund har tradisjon for å nominere vinneren av NM som norsk deltaker i påfølgende års europamesterskap for brassband. Regjerende norgesmester er (2019) Eikanger-Bjørsvik Musikklag.
Norgesmesterskapet arrangeres fredag til lørdag den andre helgen i februar av Norges Musikkorps Forbund. Konkurransene er åpne for publikum. Lørdag kveld avsluttes mesterskapet tradisjonelt med Brass Night, en stor fest for deltakere, arrangører og publikum.

Bedømmelse

I konkurransen spiller hvert korps et selvvalgt musikkstykke med maksimalt femten (tyve i elitedivisjonen) minutters varighet (korpsene i elitedivisjonen fremfører også et såkalt pliktnummer, et musikkstykke som alle korpsene i divisjonen må spille). Fremførelsen vurderes av tre dommere med musikkfaglig bakgrunn, som sammen setter en poengsum på opptil 100 poeng. Normalt er poengsummene fra 80 poeng og oppover. Ofte kan et poeng skille to eller flere brassband.
Siden 2010 har det vært praktisert åpen bedømming i alle divisjoner. I 2018 ble det innført lukket bedømming for elitedivisjonens plikt-avdeling.
Villa Senar

Villa Senar er navnet på en eiendom ved Vierwaldstättersee i Sveits som komponisten Sergej Rakhmaninov fikk bygget i 1932. Navnet stammer fra de to første bokstavene i hvert av fornavnene til ekteparet, etterfulgt av første bokstav i etternavnet: Sergej/Natalia Rakhmaninov.
Eiendommen var utformet for å minne dem begge om hjemlandets kjære Ivanovka, Rakhmaninov-familiens faste sommerresidens som flittig var i bruk før revolusjonen i 1917. Ved Senar ble det blant annet anlagt både park og en flott rosehage. Familien tilbrakte hver sommer her fram til deres endelig utvandring til USA i 1939 på grunn av krigsutbruddet. To av Rakhmaninovs aller største verk ble skrevet her; Paganini-rapsodien (1934) og hans tredje symfoni (1936). Flere kjente russiske personer besøkte villaen, deriblant Ivan Bunin og Vladimir Horowitz. Rakhmaninov selv forlot Senar for godt den 16. august 1939 for å sette kurs mot Paris og senere New York. Han døde av kreft fire år senere, 69 år gammel.
Fylkesvei 4420

Fylkesvei 4420 går mellom Lima og Gjesdal kirke i Gjesdal kommune. Veien er 1,8 km lang.
Frem til 2019 hadde veien betegnelsen fylkesvei 288.
Ørsta Idrettslag

Fotball

A-laget i fotball spiller i 2012 i 4. divisjon.